Fantastiline lumi on maha sadanud! Suusatrenni tüdruk Notsu on tubli ja kerge matka saame ka koos ette võtta. Emaga koostreenimisel on üksjagu negatiivseid omadusi -  virinat on rohkem, aga saab motiveerida ja innustada. Igatahes on suusad eelmisest aastast veelgi kindlamalt jalas, kuid suvega lühikeseks jäänud kepid ei luba korralikke tõukeid sooritada. Homne kuluartikkel: paarsada krooni:S    Et Nots on pikkuselt trennikaaslastega võrdne, kuid vanuselt vähemalt kaks aastat noorem, kurvastab ta füüsilise allajäämise üle. Aga võitlusvaim on murdumatu - lisaks suusakuningannaks saamisele tahab ta koos sõbranna Saskiaga ka alpinismiga tegeleda. Eelkõige köidab  teda telkides ööbimine, aga meeldib ka kaljuseintel ronimine. Ebapedagoogiline olen - suusatšikid söövad ju supitaldriku tühjaks ja friikartulid ei tule alpinisti vormile kasuks:)    Lösutame eraldi tugitoolides ja vaatame Bridget Jonesi päevikut - nii tuttav, nii tuttav, minulgi õnnestub end alati koomilistes-piinlikesse situatsioonidesse panna. Teisel käel raamatukogust soetatud "Nõukogude unelaadne elu" - igati põnev raamat rääkima nõuka-aegsest tsensuurist.    Tänane leid  lemmiksekondhändist - kaksteist raamatut reisisarjast "Maailm ja mõnda" hinnaga 5 /VIIS!!!/ krooni tükk, sealhulgas ta Tiibeti mägedest kõnelev raamat!  Hoolimata sellest, et enamik seiklusi toimus neli- kuni viis aastakümmet tagasi, meeldib mulle selle sarja põhjalikkus. Ainult... kust võtta aeg lugemiseks....